Politička organizacija građana „Naša stranka“

Općinski odbor Velika Kladuša

Adresa: Huske Miljkovića 2

Telefon: \_00387 60 311 6674

E-mail: info@kladusajenasa.org

Bosna i Hercegovina

Federacija Bosne i Hercegovine

Unsko-sanski kanton

Općina Velika Kladuša

JU Direkcija regionalnih cesta USK,

Premijer Vlade USK Mustafa Ružnić

PREDMET: VIJEĆNIČKO PITANJE

Na osnovu člana 7. Poslovnika Općinskog vijeća Općine Velika Kladuša kojim se propisuje pravo vijećnika da postavlja vijećnička pitanja koje se odnose na rad Općinskog načelnika i službi za upravu u izvršavanju zakona, drugih propisa i općih akata Općinskog vijeća, kao i na rad institucija koje imaju javna ovlaštenja, upućujem sljedeće vijećničko pitanje;

Zašto nisu i kada će biti postavljeni znakovi upozorenja koji upozoravaju na postavljene Vibracione trake u ulici Ive Marinkovića?

O B R A Z L O Ž E NJ E:

 U Pravilniku o postavljanju posebnih objekata na cesti radi smanjenja brzine kratanja vozila Ministrastva komunikacije i prometa Bosne i Hercegovine u Članu 3. stav 1. stoji „Posebni objekti moraju biti označeni odgovarajućim saobraćajnim znakovima“ šta nije učinjeno u ovom slučaju.

I pored toga što su, nadam se postavljene vibracione trake privremenog karaktera jer nisu najadekvatnije, smatram da ipak utiču na smanjenje brzine motornih vozila u pomenutoj ulici a samim tim će utjecati i na smanjenje broja saobraćajnih nesreća i povećati sigurnost građana.

Pitanje postavljam pored JU Direkciji regionalnih cesta USK i Premijeru Vlade USK gospodinu Mustafi Ružniću iz razloga jer se nakon postavljanja usporivača u medijima pojavila informacija da je inicijativa realizovano ubrzo nakon što je upućena direktno premijeru. Prema tome očekujem da će Premijer i nakon ovog pitanja reagovati isto tako brzo kao što je navodno reagovao tada i da će se postaviti potrebna signalizacija, te da će se time ispoštovati zakonski propisi i mišljenje stručnih lica, a sve zbog povećanja sigurnosti građana.

Molimo odgovor u pisanoj formi.

Ime i prezime: Zlatko Pajazetović

Klub vijećnika Naše stranke Velika Kladuša, 13.01.2022.godine